MS «Årdalsfjord» (1914)

For andre skip med samme navn, se Årdalsfjord (skip)

MS «Årdalsfjord» var i perioden 1953–76 en lokalrutebåt tilhørende AS Jøsenfjord Rutelag, Stavanger, og benyttet til selskapets lokalruter i Ryfylke. «Årdalsfjord» var uvanlig moderne utstyrt da den kom i fart i 1953, men var i virkeligheten resultatet av en radikal ombygning av et mye eldre fartøy, dampbåten «Duen II».  «Duen II» hadde vært brukt til lokalrutefart i Oslofjorden, men var to år tidligere utrangert og solgt til opphugging.

Tyskland
 Juni 1914: Sjøsatt ved Union-Giesserei AG, Königsberg, Tyskland (byggenr. 175) som taubåt og isbryter «Statdrat Arnswald» for A. Augsburg, Riga, Russland.
 Oktober 1914: Overtatt på beddingen av Kaiserliche Marine, Tyskland.
 Desember 1914: Levert som taubåt og isbryter «Hindenburg» til Kaiserliche Marine. Lengde: 29,99 m, lengde: 6,49 m, dypgående: 2,99 m og 136 bruttoregistertonn. Maskin: 2 sylinder Compound (Union-Giesserei AG)  314 ihk
 1918: Solgt til Spenger & Clausen, Hadersleben, Preussen / Abenrade (nåværende Haderslev, Danmark / Aabenraa).

DS «Duen II»
 20. desember 1919: Solgt til Dampskibs-AS Asker, Røken & Hurum / v. T. Mortensen, Kristiania. Omdøpt «Freden» midlertidig. Benyttet som lokalrutebåt registrert for 289 passasjerer i eierselskapets lokalrute Oslo–Askerlandet–Sætre. Båten var uvanlig solid bygget og isbryteregenskapene kom godt med i denne ruten vinterstid.
 1920: Omdøpt «Duen II».
 1934: Ombygd. Ny bro og nytt styrehus.  brt:194
 13. mars 1947: Brannskadet i forbindelse med dokking ved Nylands Verksted, Oslo. Reparert.
 21. juni 1947: Levert og satt i fart igjen.
 1951: Solgt til British Iron & Steel Corp. (BISCO), Newcastle, England for opphugging sammen med samme rederis lokalrutebåt DS «Asker». Det var meningen at «Duen II» skulle slepe «Asker» over Nordsjøen, men slepet ble stanset av Skipskontrollen i Tønsberg og salget ble annullert.

MS «Årdalsfjord»
 Januar 1952: Solgt til AS Jøsenfjord Rutelag, Stavanger som erstatning for forliste «Ombofjord».
 Sommeren 1952: Benyttet som avløser i Jøsenfjord-selskapets lokalruter i Ryfylke.
 Høsten 1952: Radikalt ombygd og forlenget til lokalrutebåt av «sjøbuss»-type ved Br. Lothe AS Flytedokken på Hasseløy i Haugesund. Overbygning med to salonger for 398 passasjerer midtskips, lasterom forut og bildekk akterut. Totalt hadde båten plass for 12 personbiler. Skroget ble forlenget både midtskips, forut og akterut og fikk helt ny baug og overbygg (det gamle styrehuset ble solgt og montert på fraktefartøyet «Tungholm» som lå for ombygning ved verkstedet samtidig). Båten fikk montert to stk. krigsbygde 6 sylinder 4 tev. Davey Paxman dieselmotorer hver på 400 bhk (fra 1943, muligens fra en britisk ubåt) giret til en aksling med vridbar propell. I motsetning til «Hjelmelandsfjord» fikk den nye båten ikke bare manøvrering fra broen, men også fra begge brovingene, fjernstyring for roret og styring av vinsjene på fordekket fra broen. Båten var dessuten svært tidlig ute med baugpropell og ble dermed svært lett å manøvrere. Utrustning og innredning ble utført ved Jøsenfjord-selskapets eget verksted på Buøy i Stavanger. Kjenningsmål etter ombygningen: 39,68 m (130,2’) x 6,55 m (21,5’) x 2,35 (7,7’)   brt:267
 16. juli 1953: Gikk prøvetur som MS «Årdalsfjord» etter endt ombygning. Kaptein var Ola Hagen. Deretter satt inn i rute Stavanger–Tau–Årdalsfjorden, hvor den raskt ble populær blant passasjerene. På strekningen Stavanger-Tau var Jøsenfjordselskapet i hard konkurranse med Stavangerske. «Årdalsfjord» og Stavangerskes  «Fjordbris» kappkjørte derfor mye her. «Fjordbris» var raskere, men mistet raskt fart med mye last/biler på bildekket akter.
 1962: Olav Erøy, Erfjord overtok som fører.
 Høsten 1964: Satt inn i ruten Stavanger–Sjernarøyane–Ombo–Foreneset–Erfjord, mens gamle «Fisterfjord» overtok ruten på Årdal (der trafikken var synkende). Gikk også tidvis i ruten på Vadla.
 Sommer 1965: Selmer Halsne, Tau overtok som fører.
 April 1970: Avløste Haugesund Dampskibsselskabs ferge «Tre Måker» i ruten Haugesund-Stavanger. I mellomtiden avløste «Ombofjord» i ruten på Erfjord.
 Juni 1975: Utleid til Stavangerske for bruk i dette selskapets lokalrute Stavanger–Sjernarøyane.

Det Stavangerske Dampskibsselskab 
 1. januar 1976: Eierselskapets fartøy og ruter overtatt av Det Stavangerske Dampskibsselskab, Stavanger. «Årdalsjord» ble nå hvitmalt og fortsatte i Stavangerskes rute på Sjernarøyane.
 Høsten 1976: Sigurd Døskeland, Stavanger, overtok som fører.
 Høsten 1978: Enok Dalaker, Rennesøy, overtok som fører.
 Januar 1980: Bjarne Erfjord, Randaberg, overtok som fører.
 1. mai 1980: Gikk siste tur i ruten. Deretter opplagt som reserve i Stavanger.
 21. juli 1980: Gikk siste tur i rute i Ryfylke – fra Vadla til Stavanger som avløser.

MS «Liberty of the South Seas» i Middelhavet
 September 1980: Solgt til Gebr. Bruhn, Düsseldorf, Tyskland. Omdøpt «Liberty». Noe ombygd i Nederland. Brønn og bildekk overbygget. Hensikten var å benytte skipet til cruise i Middelhavet.
 1981: Solgt til Ocean Ltd., St. Peter Port, Guernsey. Omdøpt «Liberty of the South Seas».
 1984: Solgt til SS Liberty Shipping Co./ v. Kasif Mehmet, Kyrenia, Kypros / Limassol. Påmalt navnet «Liberty». Benyttet i rutefart Girne, Kypros–Tasucu, Tyrkia.
 1987: Under male- og sveisearbeider ombord på havnen i Tasucu, ble skipet truffet av et lyn som slo ned gjennom skorsteinen. Maskinrommet ble fullstendig utbrent. Skipet ble så tauet ut av havnen og opplagt i Tasucu-bukten. Der forfalt det raskt.
 1989: Solgt til Izmir Shipyard, Tasucu, Tyrkia for  tyrkiske lire for opphugging. Opphugget i Tasucu.

Se også
 AS Jøsenfjord Rutelag
 Det Stavangerske Dampskibsselskab

Kilder
 Artikkel om AS Jøsenfjord Rutelag i bladet «Skipet» 2.1991 av Alf Johan Kristansen og Per Alsaker.
 Artikkel om Stavangerske i «Skipet» 1-2.1991 av Alf Johan Kristiansen
 Artikkel om Asker, Røken & Hurum i «Skipet» 3.1992 av Pål Ulsteen
 «Fjordabådane», Magnus Torgersen  1981
 «Fjordabåtene», Jone Laugaland  2005
 www.skipsarkiv-rogaland.net
 Trygve Eriksen jr.'s arkiv

Sjøfart i Ryfylke
Sjøfart i Rogaland
Stavanger havn
Motorskip
Skip fra 1914
Jøsenfjord Rutelag
DSD-skip
1919 i Norge
Skip sluttseilt 1989
Skip bygget i Tyskland
Artikler i sjøfart-prosjektet